**Gulács Község Önkormányzata Képviselő-testületének 2018. május 10. napján megtartott nyílt ülésének**

**tárgysorozata**

**jegyzőkönyve**

**határozata**: 52-

**Száma**: 84-10/2018.

**T Á R G Y S O R O Z A T A**

**1.) Gördülő fejlesztési terv vízi közmű rendszere 2018-2032.**

2.) Önkormányzati vagyon hasznosítása

**3. ) Beszámoló a 2017. évi adóztatásról**

**4.) A Belügyminisztérium által a téli rezsicsökkentés kiterjesztése érdekében a települési önkormányzatok részére a 2017. évi szociális célú tüzelőanyag vásárlásához kapcsolódó kiegészítő támogatás felhasználása**

**5.) Aktuális kérdések**

5.1. Vásárosnaményi Tűzoltó Egyesület megkeresése

5.2. Falunap rendezvény programja

5.3. Konyha működésének biztosítása

5.4. Kóbor ebek rendezése

5.5 Honlap készítés

5.6 GINOP pályázat

5.7 Szünidei étkeztetés

5.8. Polgárőr Egyesület támogatási kérelme

Gulács, 2018. május

 **Ujvári Judit**

 polgármester

**J E G Y Z Ő K Ö N Y V**

**Készült:** Gulács Község Önkormányzata Képviselő-testületének 2018. május 10. napján megtartott nyílt üléséről.

**Az ülés helye:** Községháza ülésterme

**Jelen vannak**: Ujvári Judit polgármester

 Bagi Sándor alpolgármester

 Balogh Ibolya képviselő

**Tanácskozási joggal jelen van**: Vassné Szűcs Róza jegyző

A jegyzőkönyvet vezeti Fekete Lászlóné köztisztviselő

**Ujvári Judit polgármester** Üdvözli a megjelent képviselőket, meghívottakat, jelenlévőket. Megállapítja, hogy az 5 képviselőből 3 képviselő jelen van, az ülés határozatképes.

Jegyzőkönyv hitelesítőnek javasolja Balogh Ibolya képviselőt.

A szavazás eredménye 3 igen szavazat.

A polgármester kéri, hogy aki a meghívóban szereplő napirendet elfogadja - kézfelemeléssel jelezze.

A szavazás eredménye 3 igen szavazat.

A Képviselő-testület 3 igen szavazattal az alábbi napirendet fogadja el:

1. **Gördülő fejlesztési terv vízi közmű rendszere 2018-2032.**

 Előterjesztő: Ujvári Judit polgármester

2.) Önkormányzati vagyon hasznosítása

 Előterjesztő: Ujvári Judit polgármester

**3. ) Beszámoló a 2017. évi adóztatásról**

Előterjesztő: Vassné Szűcs Róza jegyző

**4.) A Belügyminisztérium által a téli rezsicsökkentés kiterjesztése érdekében a települési**

 **önkormányzatok részére a 2017. évi szociális célú tüzelőanyag vásárlásához**

 **kapcsolódó kiegészítő támogatás felhasználása**

Előterjesztő: Ujvári Judit polgármester

**5.) Aktuális kérdések**

5.1. Vásárosnaményi Tűzoltó Egyesület megkeresése

5.2. Falunap rendezvény programja

5.3. Konyha működésének biztosítása

5.4. Kóbor ebek rendezése

5.5 Honlap készítés

5.6 GINOP pályázat

5.7 Szünidei étkeztetés

5.8. Polgárőr Egyesület támogatási kérelme

**Napirend tárgyalása:**

1. **Gördülő fejlesztési terv vízi közmű rendszere 2018-2032.**

 Előterjesztő: Ujvári Judit polgármester

*A gördülő fejlesztési terv a jegyzőkönyv mellékletét képezi.*

**Ujvári Judit polgármester** Tájékoztatja a jelenlévőket a gördülő fejlesztési tervről, ami a legfontosabb napirend, dönteni kellene még a nyár előtt.

*A polgármester kéri, hogy aki elfogadja fejlesztési tervet – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**52/2018. (V.10.)**

 **önkormányzati határozata**

**Gulács Község Önkormányzata 2018-2032 évekre vonatkozó vízi közmű**

**Gördülő Fejlesztési terv – Beruházási Terv**

**A Képviselő-testület:**

1. Megismerte és megtárgyalta a Tiszamenti Regionális Vízművek Zrt. Gördülő Fejlesztés - Beruházási Terv 2018-2032 időszakra vonatkozó tervet és úgy dönt elfogadja.

*A polgármester kéri, hogy aki elfogadja felújítás tervet – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**53/2018. (V.10.)**

 **önkormányzati határozata**

**Gulács Község Önkormányzata 2018-2032 évekre vonatkozó vízi közmű**

**szolgáltatás gördülő fejlesztési terv felújításáról és pótlásáról**

**A Képviselő-testület:**

Megismerte és megtárgyalta a Tiszamenti Regionális Vízművek Zrt. Gördülő Fejlesztés- Felújítási és Pótlási Terv 2018-2032 időszakra vonatkozó tervét és úgy döntött, hogy azt elfogadja.

Határidő: 2018. június 15.

Felelős: Polgármester

2.) Önkormányzati vagyon hasznosítása

 Előterjesztő: Ujvári Judit polgármester

**Ujvári Judit polgármester** A foci pályával kapcsolatban megkerestek, hogy értékesítené-e az önkormányzat a területet? Most sincs hasznosítva, így legalább látnánk belőle valamit. Kiírhatnánk egy pályázatot. Az értékbecslő 400.000.-Ft-ra értékelte a 496 és 497 helyrajzi számú területeket.

**Vassné Szűcs Róza jegyző** Nincs letörölve az öltöző a tulajdoni lapról.

**Ujvári Judit polgármester** Módosíttatni fogjuk a földhivatalnál.

*A polgármester kéri, hogy aki elfogadja, hogy az ingatlanok meghirdetésre kerüljenek – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**54/2018. (V.10.)**

 **önkormányzati határozata**

Önkormányzati vagyon hasznosítása

**A Képviselő-testület:**

**ugy dönt , hogy a határozat 1. melléklete szerint pályázatot ir ki** az önkormányzat tulajdonát képező Gulács 497.hrsz. 2357 m2 alapterületű, valamint Gulács 496.hrsz. 2325 m2 területű valóságban kivett beépítetlen területre

Felhatalmazza a polgármestert, a beérkezett pályázatok elbírálására, valamint a szerződés aláírására.

1. **melléklet a 54/2018.(V.10.) önkormányzati határozathoz**

**Pályázati felhívás**

Gulács Község Önkormányzata Képviselő-testülete (székhely:4842 Gulács, Rákóczi utca 12) nyilvános pályázat keretében az alábbi hirdetményt teszi közzé:

Gulács Község Önkormányzatának Képviselő-testülete az önkormányzat kizárólagos tulajdonát képező Gulács 497 hrsz-u, 2357 m2 alapterületű , valamint Gulács 496 hrsz-u 2325 m2  területű valóságban kivett beépítetlen terület ( ingatlant) az Önkormányzat vagyonáról szóló 18/2015. (XII.15.) önkormányzati rendelet 6. §. (2) bekezdés és 8.§ (2) bekezdése alapján a Gulács Község Önkormányzata hivatalos honlapján és Gulács Község Önkormányzatának hirdetőtábláján kell meghirdetni eladásra az alábbi feltételekkel:

* Az eladási ár: 800.000 Ftnettó áron
* Fizetés módja: az Adás-vételi szerződés aláírásával egy időben,készpénzben,az önkormányzat pénztárába történő befizetéssel
* Ajánlat beérkezési határideje: 2018. május 31. 16:00
* Ajánlat benyújtásának módja: postai úton
* Ajánlat benyújtásának helye: Gulács Község Önkormányzata, Ujvári Judit polgármester részére, 4842 Gulács, Rákóczi u.12.
* A pályázat kiírás nyilvános a pályázatokat a pályázó nevének megjelölésével köteles beadni.

Az ajánlatokat konkrét összeg (forint) megjelölésével írásban, zárt borítékban kell megadni.

A pályázatok elbírálásának határideje 2018. június 4.

Jogi személy csak akkor vehet részt a pályázati eljárásban amennyiben a Nemzet vagyonról szóló 2011. évi CXCVI törvény 3.§ (1) bekezdés 1. pontja szerint átlátható szervezetnek minősül.

Az ingatlan eladásáról a polgármester a legjobb ajánlattevő javára dönt.

A pályázat eredménytelen, ha az ajánlati ár nem éri el a kiírt eladási árat.

A kiírónak jogában áll, hogy a pályázatot – akár indokolás nélkül is – eredménytelennek minősítse.

Az adás-vételi szerződés elkészíttetése – pályázati eljárást követő 8 napon belül - és a tulajdonjog földhivatali nyilvántartásban történő átvezetése a vevő feladata és az ezzel kapcsolatosan felmerülő költség is a vevőt terheli.

**A pályáztatási eljárás szabályai**

A pályázatra benyújtott ajánlatnak tartalmaznia kell az ajánlattevő részletes és jogilag kötelező erejű nyilatkozatát arról, hogy a pályázati kiírásban foglaltakat, különösen a vételár megfizetésének módját és határidejét elfogadja.

A pályázó ajánlati kötöttsége az ajánlatok benyújtására nyitva álló határidő leteltével kezdődik és 60 napig tart.

Érvénytelen az ajánlat, ha nem felel meg a pályázati kiírásban és a jogszabályokban meghatározott feltételeknek. Az érvénytelen pályázatot tevő ajánlattevő a pályázati eljárásban, illetve annak további szakaszában nem vehet részt.

A pályázatra vonatkozó bővebb felvilágosítás a vételi ajánlat időtartama alatt Gulács Község Önkormányzatánál, a Községházán kérhető, 4842 Gulács, Rákóczi u. 12. sz. alatt, Ujvári Judit polgármesternél.

Gulács Község Önkormányzata

Hirdetőtáblán történő kifüggesztés napja: 2018. május 22.

Hirdetőtábláról történő lejárat napja: 2018. május 31. 16:00

 **3.) Beszámoló a 2017. évi adóztatásról**

Előterjesztő : Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester** A beszámoló mindenki megkapta, kinek van hozzászólása?

**Bagi Sándor alpolgármester** A fennmaradó adók behajthatóak?

**Ujvári Judit polgármester** A behajtásokat folyamatosan végezzük.

**Vassné Szűcs Róza jegyző** Akinek adótartozása van, az nem is pályázhat semmire sem.

**Ujvári Judit polgármester** A kommunális adóval nem nagyon tudunk mit kezdeni, az iparűzési adótartozás és a gépjárműadó tartozás ellen lehet védekezni.

**Vassné Szűcs Róza jegyző** 347 ingatlan van Gulácson.

**Ujvári Judit polgármester** A házra mindenhol fizetni kell, csak ahol telek van, ott nem kell fizetni.

**Vassné Szűcs Róza jegyző** A lakatlan házra is kell fizetni. Nem csak a lakott házakra.

**Ujvári Judit polgármester** Nagyon kevés az iparűzési adó 2%-nál vagyunk, 2.500.000.-ig adómentes.

*A polgármester kéri, hogy aki elfogadja beszámolót – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**54/2018. (V.10.)**

 **önkormányzati határozata**

**Beszámoló a 2017. évi adóztatásról**

**A Képviselő-testület:**

Elfogadja az adóhatóság 2017. évi munkájáról szóló beszámolóját a jegyzőkönyv mellékleteként elhelyezett tartalommal.

**4.) A Belügyminisztérium által a téli rezsicsökkentés kiterjesztése érdekében a települési**

 **önkormányzatok részére a 2017. évi szociális célú tüzelőanyag vásárlásához**

 **kapcsolódó kiegészítő támogatás felhasználása**

Előterjesztő: Ujvári Judit polgármester

Az előterjesztés a jegyzőkönyv mellékletét képezi.

**Ujvári Judit polgármester** Kapott az önkormányzat 44 m3 tűzifa árát, amit ki kell osztani azok között akik nem rendelkeznek gázbekötéssel. Még nem érkezett meg a gázszolgáltatótól a tájékoztatás, hogy kinek nincs gáz.

**Bagi Sándor képviselő** Jár mindenkinek akinek nincs gáz?

**Vassné Szűcs Róza jegyző** Csak a szociálisan rászorultaknak.

**Ujvári Judit polgármester** Gáztámogatást mindenki kapott, úgyhogy szerintem mindenkinek adni kell, nemcsak a szociálisan rászorulóknak.

**Balogh Ibolya képviselő** A Szabadság úton senkinek nincs bekötve a gáz, elvileg.

*A képviselő-testület a gázszolgáltatatást igénybevevők ismeretében tárgyalni fogja.*

**5.) Aktuális kérdések**

**5.1.Vásárosnaményi Tűzoltó Egyesület megkeresése**

**Ujvári Judit polgármester** Lakosonként 500.-Forintot kérnek. Összesen 45.000.-Ft kérnek.

*A polgármester kéri, hogy aki elfogadja támogatást összegét – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**55/2018. (V.10.)**

 **önkormányzati határozata**

**Vásárosnaményi Tűzoltó Egyesület**

**A Képviselő-testület:**

Vásárosnaményi Tűzoltó Egyesület kérését megismerve a 2018. évi költségvetéséből 45.000 Ft támogatást biztosit.

Felhatalmazza a polgármestert a szerződés aláírására.

**5.2.Falunap rendezvény programja**

**Ujvári Judit polgármester** 2018. 08. 03. (péntek) napján lenne megrendezve. Rengeteg fellépő le van foglalva szombatra, meg ez a péntek amúgy is bevált eddig. Augusztus 3-án 11 óra körül kezdődik. Van egy kárpátaljai település, aki testvérfalut szeretne magának. ez van tervbe véve. Én szeretnék néhány díszpolgári címet adni. A pecsétet nem tudom, hogy fogjuk visszakapni Vass képviselő úrtól, de megpróbáljuk. A rendezvényre 3.000.000 forintot határoztunk meg, EFOP-ból finanszírozzuk a falunapot. Bódi Gusztáv lesz az egyik sztárvendég.

*A tájékoztatót a Képviselő-testület tudomásul veszi.*

**5.3. Konyha működtetése**

**Ujvári Judit polgármester** A katasztrófavédelem kint volt a konyhát ellenőrizte. Sok hiányosságot talált. Beszereltettük a levegőztetőket. A festést az EFOP-os pályázatból csináljuk meg. Az óvoda fűtéséért és a konyha használatáért is fogunk pénzt kapni, így nem kell annyit saját forrásból rákölteni. Volt egy használt olajsütő és egy ernyő, amelyet az vállalkozó beszámolt. Így 1.980.000.-Ft-ba került.

*A tájékoztatót a Képviselő-testület tudomásul veszi.*

**5.4. Kóbor ebek rendezése**

**Ujvári Judit polgármester** Megszaporodtak a kóbor ebek a faluban. Jegyző asszony javaslatára egy vásárosnaményi gyepmesterrel kellene szerződést kötni.

*A polgármester kéri, hogy aki elfogadja javaslatot a szerződéskötésre – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**56/2018. (V.10.)**

 **önkormányzati határozata**

**Gyepmesterrel szerződéskötés**

**A Képviselő-testület:**

a kóbor ebek kezelésére szerződést kíván kötni a Vásárosnaményi Gyepmesteri Szolgáltatóval.

Felhatalmazza a polgármestert a szerződés aláírására.

**5.5 Honlap készítés**

**Ujvári Judit polgármester** Új honlapot készítettünk, valamint facebook oldalt is. Mindent felraktunk, határozatokat, jegyzőkönyveket. A honlap készítése 350.000.-Ft, az üzemeltetése 1 évre 180.000.-Ft került.

*A polgármester kéri, hogy aki elfogadja tájékoztatót – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**57/2018. (V.10.)**

 **önkormányzati határozata**

**Honlap készítés**

**A Képviselő-testület:**

Elfogadja és utólagosan engedélyezi az önkormányzat honlapjának és facebook készítését 350.000.-Ft-ban, a honlap üzemeltetését évi 180.000 Ft – ban.

Felhatalmazza a polgármester a szerződés aláírására.

**5.6 GINOP pályázat**

**Ujvári Judit polgármester** 4 db számítógépre adtunk be pályázatot a Digitális Jólét Program keretében. Így a 4 db gépért 181.000.-Ft-ot kellett csak fizetni. A doktor úrnak, a védőnőnek, a Gondozási Központba adtunk 1-1 gépet, illetve a hivatalban is beüzemeltünk egy darabot.

*A polgármester kéri, hogy aki elfogadja tájékoztatót – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**58/2018. (V.10.)**

 **önkormányzati határozata**

**GINOP pályázat**

**A Képviselő-testület:**

Elfogadja a polgármester tájékoztatását GINOP pályázat tárgyában.

**5.7 Szünidei étkeztetés**

**Ujvári Judit polgármester** Megbízási szerződést kellene kötni a szünidei étkeztetésről. 43 nap lesz nyáron, 560 forintot kell fizetnünk érte. A korábbi gyakorlat szerint a helyi konyháról kerülne megrendelésre, figyelemmel az óvoda zárvatartására.

*A polgármester kéri, hogy aki elfogadja 560 Ft /adag összegben kérjenek szolgáltatást – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**59/2018. (V.10.)**

 **önkormányzati határozata**

**Szünidei étkeztetés**

**A Képviselő-testület:**

Elfogadja a polgármester tájékoztatóját, mely szerint a nyári szünidei étkeztetést 560 Ft/ adag összegben megrendelésre kerüljön a Wesley Általános Iskola, Szakiskola Gulácsi Konyhájáról.

Felhatalmazza a polgármester a szerződés aláírására.

**5.8. Polgárőr Egyesület támogatási kérelme**

*A kérelem a jegyzőkönyv melléklete .*

*A polgármester ismerteti a kérelmet.*

**Bagi Sándor képviselő** A másik kocsival mi van?

**Ujvári Judit polgármester** Adtunk a műszakihoz támogatást. Az új autóért az önkormányzati busszal mentek. Ha jóváhagyjuk a kérelmet, akkor a falunapon vállalják el az őrzést és a biztosítást. Adjon be egy 2018-as szakmai programot. Továbbá számítunk az Egyesület közreműködésére a falunapi rendezvény közbiztonságának felügyelete során.

**Balogh Ibolya képviselő** Én úgy tudom, hogy eladták az előző autót. Egyetértek azzal, hogy ha nem szolgálnak a falunak, akkor nincs támogatás.

*A polgármester kéri, hogy aki elfogadja javaslatot – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**60/2018. (V.10.)**

 **önkormányzati határozata**

**Polgárőr Egyesület támogatási kérelme**

**A Képviselő-testület:**

úgy dönt, hogy az egyesület 2018. évi szakmai program ismeretében ismételten tárgyalja kérelmét.

Továbbá az önkormányzat számít az Egyesület közreműködésére a falunapi rendezvény közbiztonságának felügyelete során.

**5.9 Ungvári konzulátus megkeresése**

**Ujvári Judit polgármester** Ungfeszt rendezvényt szerveznek május végén, 1 napos lesz, melyre meghívást kapott az önkormányzat. Kéri a költségek biztosításának vállalását az képviselőktől , ami az árusítandó termékek beszerzési árát jelentené.

*A polgármester kéri, hogy aki egyetért – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**61/2018. (V.10.)**

 **önkormányzati határozata**

**Ungfeszt rendezvényen való részvétel**

**A Képviselő-testület:**

úgy dönt, hogy támogatja a Gulács Község Önkormányzat Ungfeszt rendezvényen való részvételét és ennek költségeit biztosítja.

**5.10. Bejelentés**

**Ujvári Judit polgármester** Az árkok támfalai folyamatosan omlanak befelé. Ez így nagyon nem jól van.

**Balogh Ibolya képviselő** Nem lehet azzal kezdeni valamit, hogy ne az árokba engedjék a szennyvizet?

**Vassné Szűcs Róza jegyző** Környezetvédelmi bírsággal kell fenyegetni őket. Nem mondom

hogy számlát adjunk, de 1-2 alkalommal évente kellene szippantót hívni. Lenne rá megoldás, biztosan.

**Ujvári Judit polgármester** Ebből baj lesz, előbb-utóbb. Rajtam kívül nem sok mindenki tud számlát mutatni. Rendezni kellene egy fórumot, ahol mindenki elmondja a véleményét.

**Vassné Szűcs Róza jegyző** Lehet fórum, de szóljunk egy szakembernek, aki elmondja, hogy milyen módon csinálják.

**Ujvári Judit polgármester** Akkor döntsünk arról, hogy szervezzünk egy ilyen fórumot.

A képviselő-testület a tanácskozást zárt ülés formájában folytatja.

 **Ujvári Judit Vassné Szűcs Róza**

polgármester jegyző

 **Balogh Ibolya**

 jegyzőkönyv-hitelesítő